《十台怀古 其五 戏马台》
元代·吴师道

项王战马从东来，意气蹴踏全秦摧。入关不并沛公辔，还乡却上彭城台。

重瞳按剑风云靡，万匹腾空烟雾起。凄凉垓下泣名骓，零落江边馀数骑。

寄奴千载心争雄，登高把酒临秋风。诈移晋鼎非男子，君看百战东城死。

作者简介：吴师道(1283—1344)，字正传，婺州兰溪县城隆礼坊人。生于元世祖至元二十年，卒年惠宗至正四年，年六十二岁。聪敏善记诵，诗文清丽。19岁诵宋儒真德秀遗书，乃致力理学研究，竭力排斥其他学说。元至治元年(1321)登进士第。授高邮县丞，主持兴筑漕渠以通运。因为官清正，被荐任国子助教，延祐间，为国子博士，六馆诸生皆以为得师。后再迁奉议大夫。以礼部郎中致仕，终于家。生平以道学自任，晚年益精于学，剖析精严。